Քոլոնա հնավայր, Էղինա

**Քոլոնա հնավայր**, Էղինա (յուն․՝ Αρχαιολογικός χώρος της Κολώνας). կը գտնուի Սարոնիքոս ծոցի Էղինա կղզիին հիւսիս-արեւմտեան մասը, Էղինա քաղաքի նաւահանգիստին մօտակայ բլրակին վրայ։  Ծանօթ իր հնադարեան բնակավայրով (Ք․Ա․ 2600 - 2500), Աքրոփոլիսով, ինչպէս նաեւ Ափոլոնաս աստուծոյ Դորեան ոճի տաճարով (Ք․Ա․ 6-րդ դար)։
մինի|Ափոլոնաս տաճարի աւերակները

## Տեղեկութիւններ
Բլուրը Քոլոնա (իտալ․՝ Colonna) անուանած են վենետիկցի նաւաստիներ, որովհետեւ Ափոլոնաս տաճարին սիւները (քոլոնա՝ κολώνα=սիւն) իրենց ճանապարհին ուղղութեան կ՛ օգնէին։  Կը գտնուի Էղինա քաղաքին շատ մօտ․ նաւահանգիստէն 10՛ ոտքով դէպի ձախ։  Հնադարեան պաշտամունքի եւ մշակոյթի կեդրոնէն պահպանուած կարեւոր հնագիտական նիւթերէն գլխաւորը Ափոլոնաս տաճարէն մնացած 8 մեթր բարձրութեամբ սիւնն է։   Հնագիտական պեղումները յայտնաբերած են նախապատմական շրջանէն, Միկինեան շրջանէն, ինչպէս նաեւ տարբեր ժամանակաշրջաններու զանազան կառուցումներ․ պարիսպներ, աշտարակներ, ջաղացքներ, ջրատարներ, Ափոլոնասի տաճարը, Փոսիտոնաս, Տիմաթրա, Արթեմիս, Տիոնիսոս եւ Էքաթի աստուածներուն տաճարներու հետքեր, Խորհրդարանը, Էաքիօ, Աթալիօ, Թատրոնը, Մարզարանը եւ դամբաններ։

## Պատմական ակնարկ
ձախից|մինի|Քոլոնա հնագիտական վայր, քարտէս
Հնադարեան բնակավայրի առաջին հետքերը կը թուագրուին ըլլալ Նոր Քարէ Դարի ժամանակաշրջանէն։  Այնուհետեւ կը զարգանան նախապատմական բնակավայրեր՝ Ք․Ա․ 3-րդ եւ 2-րդ հազարամեակ։  Ք․Ա․ 12-րդ դարէն մինչեւ Ք․Ա․ 10-րդ դար շրջանը կը դադրի գործածուիլ իբրեւ բնակավայր։  Ապա վայրը կրկին իբրեւ բնակավայր կը գործածուի, իսկ պաշտամունքի տաճարներ կը սկսին կառուցուիլ Ք․Ա․ 8-րդ դարուն։  

Ք․Ա․ 7-րդ դարուն, սրբավայր կը դառնայ՝ աստուածներուն վայրը։ Նոյն շրջանին Աքրոփոլիսին դերը կ՛ ունենայ։  Ք․Ա․ 6-րդ դարասկիզբին կը կառուցուին զանազան տաճարներ եւ սրբավայրը կը բարգաւաճի։  

Գ․ դարուն բարբարոս ցեղերու յարձակումներէն պաշտպանուելու համար, տաճարներու հսկայ քարերը կ՛ օգտագործուին նոր ամրացումներու համար։  Քրիստոնէութեան մուտքէն ետք, պահպանուած կառոյցները կը գործածուին ուրիշ գործունէութիւններու համար (օրինակ՝ Զ․ դարուն Ափոլոնասի տաճարը իբրեւ եկեղեցի) եւ մինչեւ 1000 թուականին իբրեւ բնակավայր։  Ծովէն եկող յարձակումներէն պաշտպանուելու համար, բնակիչները կը լքեն Քոլոնա վայրը եւ կ՛ ուղուին կղզիին կեդրոնը՝ Փալէոհորա։  

1921-էն մինչեւ 1954, 1966 - 1992 եւ 1994-էն ասդին կանոնաւոր հերթականութեամբ կատարուած հնագիտական պեղումները, յայտնաբերած են նախապատմական քաղաքը, յունահռոմէական պարիսպը, ինչպէս նաեւ Քրիփթոս Լիմին (թաքուն նաւահանգիստը)․ կը գտնուի հնավայրին արեւելեան ծովեզրին։  

## Պատկերասրահ

Պատկեր:Archaeological site Kolona, Aigina, 176090.jpg|Քոլոնա հնավայր, նկարուած Էղինայի նաւահանգիստը մտած ատեն
Պատկեր:Harbour from Apollo temple Aegina Greece.jpg|Էղինա նաւահանգիստը նկարուած Քոլոնա հնավայրի Ափոլոնասի տաճարէն
Պատկեր:Archaeological site Kolona, Aegina, 17M1254.jpg|Հնավայրէն տեսարանը, Սարոնիքոս ծոց եւ դիմացը Ակիսդրի կղզին
Պատկեր:Archaic Greek and Byzantine mansory, Aigina, Kolona, 176138.jpg|Ափոլոնասի տաճաչէն պահպանուած սիւնը եւ հնավայրը
Պատկեր:Archaic Greek and Byzantine mansory, Aigina, Kolona, 176139.jpg|Հնադարեան յունական եւ Բիւզանդական աւերակներ
Պատկեր:Masonry of acropolis from Greek archaic period, Kolona, Aegian, 176145.jpg| Աքրոփոլիսին աւերակներըք 
Պատկեր:Masonry of acropolis, Greek inscriptions, Late Roman period, 176147.jpg|յունական արձանագրութիւններ
Պատկեր:Temple of Apollo at Aegina03.jpg|հռոմէական արձանագրութիւններ
Պատկեր:Rest of wall of the Temple of Apollo, Kolona, Aigina 176140.jpg|Ափոլոնասի տաճարի աւերակներ
Պատկեր:Byzantine cistern and ancient column of Apollo Temple, Kolona, Aegina, 176149.jpg|Բիւզանդական ջրամբար եւ Ափոլոնասի տաճարի աւերակներ
Պատկեր:Torso of a statue of Heracles, from older temple of Apollo, 570-560 BC, AM Aegina, 176235.jpg|Իրաքլիսին (Հերակլես) դիմանկարը, Ք․Ա․ 570-560
Պատկեր:Early classical sphinx, from Temple of Apollo, 460 BC, AM Aegina, 176239.jpg|Սֆինկս․ Ք․Ա․ 460
Պատկեր:Temple of Apollo at Aegina01.jpg|Ափոլոնասի տաճարի աւերակներ
Պատկեր:Remnants of prehistoric town and Greek archaic city, Kolona, Aegina, 176143.jpg|նախապատմական շրջանի աւերակներ
Պատկեր:Remnants of prehistoric town, Kolona, Aegina, 176152.jpg|բիւզանդական ջրամբարի շրջակայքը
Պատկեր:Standing column from the Temple of Apollo on Aegina.jpg|Ափոլոնասի տաճարէն պահպանուած միակ սիւնը


   

## Ծանօթագրութիւններ

Ստորոգութիւն:Յունաստանի հնավայրեր
Ստորոգութիւն:Հնագիտական վայրեր
Ստորոգութիւն:Հնադարի բնակավայրեր
Ստորոգութիւն:Յունական կղզիներու հնավայրեր